OzLabs/hebrew-wiki-articles huggingface dataset:
ג'יימס דייווידסון

ג'יימס אולה דייווידסון (באנגלית: James Ole Davidson; ) היה פוליטיקאי אמריקאי מוויסקונסין, יליד נורווגיה, איש המפלגה הרפובליקנית, שכיהן כגזבר ויסקונסין ה-13 בשנים 1899–1903, לאחר מכן כסגן מושל המדינה, ומתוקף תפקידו זה, כאשר התפטר המושל רוברט לה פולט כדי לכהן בסנאט של ארצות הברית, הושבע דייווידסון כמושל ויסקונסין ה-21 וכיהן בתפקיד בשנים 1906–1911, לאחר שבהמשך נבחר לתפקיד בזכות עצמו.
==ראשית חייו==
ג'יימס דייווידסון נולד בעיר אורדל שבמחוז סון או פיורנה שבנורווגיה, כבנם של אולה ואינגבור (לבית ינסן) דייווידסון. ב-1872, כאשר היה בן 18, הוא היגר לארצות הברית. בעיר בוסקובל שבוויסקונסין הוא עבד כעוזר בחווה וכחייט. דייווידסון פתח עסק מסחרי מצליח והקים עסק משלו לחייטות בכפר סולג'רס גרוב שבוויסקונסין.
==קריירה פוליטית==
דייווידסון החזיק בכמה משרות פוליטיות בוויסקונסין, ונבחר פעמיים כנשיא הכפר של סולג'רס גרוב. הוא גם נבחר מטעם המפלגה הרפובליקנית לאספת המדינה של ויסקונסין, וכיהן בו בשלוש תקופות כהונה בשנים 1893–1899. לאחר מכן הוא נבחר לתפקיד גזבר המדינה של ויסקונסין ושימש בתפקיד עד 1903.

ב-1902 נבחר דייווידסון כסגן מושל המדינה לצדו של המושל רוברט לה פולט. הוא כיהן בתפקיד עד 1 בינואר 1906, כאשר לה פולט התפטר כדי לאייש מושב בסנאט של ארצות הברית שאליו נבחר, ואז הושבע דייווידסון כמושל במקומו. הוא נבחר בזכות עצמו לשתי תקופות כהונה נוספות בבחירות שהתקיימו ב-1906 וב-1908. בסך הכול הוא כיהן כמושל ויסקונסין מינואר 1906 ועד ינואר 1911. במהלך תקופת כהונתו כמושל, הורחב הפיקוח המדינתי על מערכת הרכבות כך שכלל גם פיקוח על חברות התשתיות, הטלגרף, הטלפון, החשמל המים וחברות הביטוח. לאחר תום כהונתו כמושל מונה דייוודסון על ידי יורשו בתפקיד לתקופת כהונה של חמש שנים כנשיא מועצת הפיקוח המדינתית.
==חיים אישיים==
ב-1883 נשא דייווידסון לאישה את הלן בליס, ולשניים נולדו שתי בנות.

ג'יימס דייווידסון נפטר במדיסון ב-16 בדצמבר 1922 כתוצאה מדלקת ריאות וסיבוכים של מחלת לב. הוא נטמן בבית הקברות פורסט היל שבעיר.
== לקריאה נוספת ==
<div style="direction: ltr;">
* [https://archive.org/details/biographicaldire0004unse/page/1740/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, pp. 1741-1742
</div>

==קישורים חיצוניים==

* [https://www.nga.org/governor/james-o-davidson/ ג'יימס דייווידסון] באתר אגודת המושלים הלאומית 
* [https://politicalgraveyard.com/bio/davidson.html#075.83.61 ג'יימס דייווידסון] באתר The Political Graveyard 
* 

==הערות שוליים==

קטגוריה:מושלי ויסקונסין
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי ויסקונסין
קטגוריה:מזכירי אוצר במדינות ארצות הברית
קטגוריה:חברי בית המחוקקים של ויסקונסין
קטגוריה:אמריקאים ממוצא נורווגי
קטגוריה:אמריקאים שנולדו ב-1854
קטגוריה:אמריקאים שנפטרו ב-1922
מיכאל דרזנר

מיכאל דרזנר (20 באוקטובר 1934 – 9 במרץ 2023) היה מלונאי מחלוצי הענף בישראל, קונסול כבוד של פנמה, איש עסקים ונדבן ישראלי.

== ביוגרפיה ==
דרזנר נולד בשנת 1934 בעיר צ'רנוביץ שבממלכת רומניה (כיום אוקראינה), בן לאברהם, תעשיין טקסטיל מראשי הקהילה היהודית בעיר ודינה ילידת סרייבו.

בשנת 1935 משפחתו החליטה לנצל את אשרות העלייה הבודדות שקיבלה הקהילה ובחרה לעלות לארץ ישראל. המשפחה השתקעה בחיפה והכספים שהביאו עימם סייעו להם להקים בעיר את מלון ציון, שנחשב משנות ה-30 ועד שנות ה-70 לאחד ממלונות הפאר בארץ ישראל.<ref name=":3"></ref><ref name=":0"></ref>

הוא החל את לימודיו בבית הספר הריאלי העברי. עם פרוץ מלחמת העצמאות והקמת מדינת ישראל, בגיל 13 בלבד, נשלח על ידי אביו לפנימיית ויטינגהם קולג' שבעיר ברייטון, אנגליה. שם למד עד גיל 18 והצטרף לרבים מילדי משפחות אמידות מישראל שביקשו להעניק לילדיהם חינוך אנגלי. בין בוגרי המוסד נמנו דן גילרמן, ג'וזף ספרא, פרופ' יובל לוי ונוספים.<ref></ref>

לאחר סיום לימודיו בפנימייה בשנת 1952, נשלח ללמוד מלונאות בבית הספר הגבוה למלונאות École hôtelière בלוזאן, שווייץ. הוא היה לסטודנט הישראלי הראשון שהתקבל למוסד זה, שנחשב עד היום למוביל בתחום המלונאות. מחברותיו מתקופת הלימודים שימשו כמקור ללימודי מלונאות בארץ.<ref name=":0" />

עם חזרתו לישראל, החל לעבוד עם אביו במלון ציון ובהמשך ניהל אותו עד לסגירתו בשנת 1987. במקביל היה פעיל בהתאחדות בתי המלון, שימש כיו"ר התאחדות בתי המלון בחיפה, כבוחן ומסמיך מלונאים וייצג את ישראל בקונגרסים רבים ברחבי העולם כשליח ההתאחדות.<ref name=":2"></ref>
[[מלון ציון, חיפה]]
דרזנר עם [[פול ניומן, מאורחי המלון בעת צילומי הסרט "אקסודוס", 1960]]
לאורך השנים אירח במלון שועי עולם ומנהיגים רבים, ביניהם דוד בן-גוריון<ref name=":2" />, חיים ויצמן, יצחק בן-צבי, מנחם בגין, שמעון פרס, אלינור רוזוולט<ref name=":2" />, המלכה אליזבת מבוואריה,<ref></ref> פולקה ברנדוט<ref name=":2" />,<ref></ref> דני קיי,<ref></ref> קירק דאגלס<ref></ref> ואת כוכבי הסרט "אקסודוס" בהם פול ניומן, סול מינאו ובמאי הסרט אוטו פרמינגר.<ref name=":3" /><ref></ref><ref></ref><ref></ref>

משנת 1977 שימש כקונסול כבוד של פנמה, והחזיק במשרה זו כ-46 שנים<ref name=":1"></ref>. במסגרת תפקידו היה לאיש קשר עבור אוניות פנמיות שעגנו בנמל חיפה.

היה בין מקימי מועדון ליונס בחיפה ושימש כנשיאו בשנות ה-70. בנוסף, היה פעיל במסדר אבירי הגריל ואירח את מפגשיהם במלונו.<ref name=":1" />

היה חבר בקורטוריון הטכניון במשך 30 שנים ופעל להבאת תרומות למוסד האקדמי.<ref name=":1" />

בשנת 1996 עם הקמתה, תרם למחלקה להשתלת מח עצם בבית החולים רמב"ם והיה פעיל עשרות שנים באגודת רמב"ם שתפקידה גיוס כספים למוסד.

דרזנר היה נשוי לכרמלה ואב לשלושה. כרמלה הייתה בתו של עורך דין זרובבל גולדשטיין, יליד זכרון יעקב ומראשוני עורכי הדין היהודים בחיפה.<ref name=":1" />

== הערות שוליים ==

קטגוריה:מלונאים ישראלים
קטגוריה:ישראלים שנולדו ב-1934
קטגוריה:ישראלים שנפטרו ב-2023
קיילין בראון

קיילין בראון (באנגלית: Kaylyn Brown; נולדה ב-31 בדצמבר 2004) היא אתלטית אמריקאית, סגנית אלופה אולימפית (פריז 2024) ושיאנית עולם בריצת שליחים משולבת 4x400 מטר.

== ביוגרפיה ==
בראון נולדה בשארלוט שבקרוליינה הצפונית, ארצות הברית. בשנת 2023 החלה ללמוד באוניברסיטת ארקנסו.

=== 2022 ===
==== אלופת עולם עד גיל 20 ====
באליפות העולם עד גיל 20 שנערכה בקאלי שבקולומביה באוגוסט זכתה במדליית זהב בריצת שליחים משולבת 4x400 מטר, לאחר שרצה בשלב המוקדמות, בו קבעה עם חבריה לנבחרת ארצות הברית שיא אליפות חדש של 3:18.65 דקות, אשר נשבר פעם נוספת בגמר.

=== 2024 ===
==== סגנית אלופה אולימפית ושיאנית עולם ====
באולימפיאדת פריז שנערכה באוגוסט זכתה במדליית כסף בריצת שליחים משולבת 4x400 מטר ביחד עם ורנון נורווד, ברייס דדמון ושמיר ליטל בתוצאה של 3:07.74 דקות, אחרי הולנד (3:07.43 דקות) ולפני הממלכה המאוחדת (3:08.01 דקות). בשלב המוקדמות הרביעייה קבעה שיא עולם חדש של 3:07.41 דקות.

== שיאים אישיים ==
=== אצטדיון ===
* ריצת 400 מטר: 49.13 שניות (2024)

=== אולם ===
* ריצת 400 מטר: 50.83 שניות (2023)

== קישורים חיצוניים ==

קטגוריה:אצניות אמריקאיות
קטגוריה:אתלטיות אפרו-אמריקאיות
קטגוריה:אתלטים אפרו-אמריקאים
קטגוריה:אתלטיות אמריקאיות באולימפיאדת פריז (2024)
קטגוריה:זוכות מדליית כסף אולימפית אמריקאיות: אתלטיקה
קטגוריה:אמריקאיות שנולדו ב-2004
קטגוריה:אמריקאים שנולדו ב-2004
באיאנדה ואלאזה

באיאנדה ואלאזה (באנגלית: Bayanda Walaza; נולד ב-9 בפברואר 2006) הוא אתלט דרום אפריקאי, סגן אלוף אולימפי (פריז 2024) בריצת שליחים 4x100 מטר.

== ביוגרפיה ==
=== 2023 ===
==== מדליית ארד באליפות אפריקה עד גיל 18 ====
באליפות אפריקה עד גיל 18 שנערכה בנדולה שבזמביה באפריל-מאי זכה במדליית ארד בריצת 100 מטר בתוצאה של 10.59 שניות.

=== 2024 ===
==== סגן אלוף אולימפי ====
באולימפיאדת פריז שנערכה באוגוסט זכה במדליית כסף בריצת שליחים 4x100 מטר ביחד עם שון מסוואנגאני, בראדלי נקואנה ואקאני סימבינה בשיא אפריקה חדש של 37.57 שניות, אחרי קנדה (37.50 שניות) ולפני הממלכה המאוחדת (37.61	שניות).

== שיאים אישיים ==
* ריצת 100 מטר: 10.13 שניות (2024)
* ריצת 200 מטר: 20.34 שניות (2024)

== קישורים חיצוניים ==

קטגוריה:אצנים דרום אפריקאים
קטגוריה:אתלטים באולימפיאדת פריז (2024)
קטגוריה:זוכי מדליית כסף אולימפית: אתלטיקה
קטגוריה:דרום אפריקאים שנולדו ב-2006
איבון שימה

איבון שימה (באנגלית: Yvonne Shima; 1935 – 1 בספטמבר 2023) הייתה שחקנית בריטית ילידת קנדה.

שימה נולדה בקולומביה הבריטית, קנדה, למשפחה ממוצא יפני, שמאוחר יותר התיישבה בטורונטו. זמן קצר לאחר שהגיעה לממלכה המאוחדת ב-1958 החלה את קריירת המשחק שלה במחזה "בית התה של ירח אוגוסט". אך היא ידועה בעיקר בזכות תפקידה בסרט הראשון בסדרת סרטי ג'יימס בונד, "ד"ר נו", שם גילמה את האחות לילי, סוהרת העובדת במפקדתו של ד"ר נו. בסוף שנות ה-60 של המאה ה-20 החליטה שימה להפסיק בקריירת המשחק שלה לאחר שהייתה מעורבת בתאונת דרכים.

שימה נפטרה בספטמבר 2023.

==הערות שוליים==

קטגוריה:שחקנים בסרטי ג'יימס בונד
קטגוריה:בריטים שנולדו ב-1935
קטגוריה:בריטיות שנולדו ב-1935
קטגוריה:בריטים שנפטרו ב-2023
קטגוריה:בריטיות שנפטרו ב-2023
מרגריט לווארס

מרגריט לווארס (באנגלית: Marguerite LeWars; נולדה ב-1941 בקינגסטון) היא שחקנית ג'מייקנית שהוכתרה כ לשנת 1961 וייצגה את מדינתה בתחרות מיס תבל באותה השנה. היא גם שיחקה בסרט הראשון בסדרת סרטי ג'יימס בונד, "ד"ר נו", בתור אנאבל צ'ונג, צלמת העובדת עבור ד"ר נו ונשלחת לעקוב אחר בונד, שהיה תפקידה הקולנועי היחיד.

תפקידה בסרט זה היה מקרי: צוות ההפקה של הסרט נתקל בה בנמל התעופה של קינגסטון כשהם התכוננו לצילומי הסרט. לווארס עבדה בנמל התעופה באותה התקופה והם החליטו להשתמש בה בסרט. לראשונה הציעו לה את התפקיד של מיס טארו, אולם היא נתרעה מתפקיד זה. במקום זאת היא גילמה את דמותה של צ'ונג. לווארס טענה כי קולה דובב בסרט על ידי יוצריו ללא ידיעתה.

כיום היא מתגוררת בטרינידד וטובגו. היא אם לבן וסבתא לנכדה המתגוררים בוונקובר. אחותה ברברה הייתה אשתו של ראש ממשלת ג'מייקה לשעבר מייקל מנלי.

==קישורים חיצוניים==

==הערות שוליים==

קטגוריה:שחקנים בסרטי ג'יימס בונד
לאו שטיין

לאו שטיין (במקור רוזנשטיין, בגרמנית: Leo Stein; למברג, 23 בפברואר 1861 – וינה, 28 ביולי 1921) היה ליבריתן, יוצר וכותב בימתי יהודי. מבחר מיצירותיו כולל דם וינאי (1899), האלמנה העליזה (1905), הרוזן של לוקסמבורג (1909) ונסיכת הצ'רדש (1915)

== קורות חיים ==
לאו שטיין עבד בצמוד עם המלחינים הגדולים של וינה, יוהאן שטראוס הבן, פרנץ להאר, אימרה קלמן, אוסקר נדבל והלבריתן ויקטור לאון. יחד עם האחרון, הוא תרם להצלחתו העולמית של פרנץ להאר.

מקום מנוחתו נמצא בבית הקברות המרכזי בווינה (Zentralfriedhof) בחלק של בית הקברות היהודי הישן.

== עבודות (מבחר) ==
<div class="mw-content-ltr">
* The Merry Widow, directed by Michael Curtiz (Hungary, 1918)
* The Csardas Princess [it], directed by Emil Leyde (Austria, 1919)
* The Merry Widow, directed by Erich von Stroheim (1925)
* The Count of Luxembourg, directed by Arthur Gregor (1926)
* The Sweet Girl, directed by Manfred Noa (Germany, 1926)
* Schützenliesel, directed by Rudolf Walther-Fein and Rudolf Dworsky (Germany, 1926)
* The Csardas Princess, directed by Hanns Schwarz (Germany, 1927)
* The Csardas Princess, directed by Georg Jacoby (Germany, 1934)
* Polish Blood, directed by Karel Lamač (Germany, 1934)
* The Merry Widow, directed by Ernst Lubitsch (1934)
* Kungen kommer, directed by Ragnar Hyltén-Cavallius (Sweden, 1936, based on Der Gauklerkönig)
* Vienna Blood, directed by Willi Forst (Germany, 1942)
* Silva, directed by Aleksandr Ivanovsky (Soviet Union, 1944, based on The Csardas Princess)
* The Csardas Princess, directed by Georg Jacoby (West Germany, 1951)
* The Merry Widow, directed by Curtis Bernhardt (1952)
* Schützenliesel, directed by Rudolf Schündler (West Germany, 1954)
* The Count of Luxembourg, directed by Werner Jacobs (West Germany, 1957)
* The Merry Widow, directed by Werner Jacobs (Austria, 1962)
* The Csardas Princess [de], directed by Miklós Szinetár (West Germany, 1971)
* The Count of Luxembourg, directed by Wolfgang Glück (West Germany, 1972)
* Silva [ru], directed by Yan Frid (Soviet Union, 1981, based on The Csardas Princess)
</div>

== לקריאה נוספת ==
* ר. מילר: [https://www.biographien.ac.at/oebl_13/151.pdf ליאו שטיין] . בתוך: Österreichisches Biographisches Lexikon 1815–1950 (ÖBL). להקה 13, Verlag der Österreichischen Akademie der Wissenschaften, Wien 2010, S. 151.
* [https://portal.dnb.de/opac.htm?method=simpleSearch&query=104278064 יצירות של לאו שטיין] בקטלוג ה־Deutsche Nationalbibliothek
* [https://austria-forum.org/af/AEIOU/Stein,_Leo_eigentlich_Rosenstein לאו שטיין] im Austria-Forum (im AEIOU-Österreich-Lexikon)
* [<nowiki>https://port.hu/jump/person-153165</nowiki> 153165

==קישורים חיצוניים==

קטגוריה:יהודים אוסטרים
קטגוריה:לבריתנים
קטגוריה:וינה: אישים
קטגוריה:אישים הקבורים בבית הקברות המרכזי בווינה
קטגוריה:ילידי 1861
קטגוריה:נפטרים ב-1921
טימותי מוקסון

טימותי נאפייר מוקסון (באנגלית: Timothy Napier Moxon; 2 ביוני 1924 – 5 בדצמבר 2006) היה שחקן טייס ומסעדן אנגלי. ידוע בעיקר בזכות גילומו של ג'ון סטרנגווייז בסרט הראשון בסדרת סרטי ג'יימס בונד, "ד"ר נו".

==ביוגרפיה==
מוקסון נולד בקנט, אנגליה, הממלכה המאוחדת ושירת בחיל האוויר המלכותי במלחמת העולם השנייה. הוא הוכשר כטייס בקנדה. לאחר המלחמה שיחק בתיאטרון רפרטוארי ויחד עם אחיו הקים תיאטרון בלונדון.

מוקסון עבד כטייס בג'מייקה כשפגש במקרה את במאי "ד"ר נו" טרנס יאנג בבית מלון בקינגסטון. בתחילה הציע לו יאנג תפקיד קטן כסוכן בריטי העוזב משחק קלפים כדי לענות לשיחת טלפון ונרצח על ידי שלושה מתנקשים המתחזים לעיוורים. דמות זו ידועה כג'ון סטרנגווייז.

ב-1967 הופיע מוקסון בסרט "".

מוקסון נפטר בדצמבר 2006, והוא בן 82. הותיר אחריו בן, שתי בנות ונכדים.

==קישורים חיצוניים==

==הערות שוליים==

קטגוריה:אנשי צבא בריטים במלחמת העולם השנייה
קטגוריה:שחקנים בסרטי ג'יימס בונד
קטגוריה:בריטים שנולדו ב-1924
קטגוריה:בריטים שנפטרו ב-2006
משפחת סילבניאן

משפחת סילבניאן (ביפנית: シルバニアファミリー ミニストーリ) היא סדרת טלוויזיה יפנית בהנפשה ממוחשבת לילדים, המבוססת על מותג בובות באותו שם. ביפן הסדרה שודרה ב-TV Tokyo בשנת 2017, ובישראל הסדרה שודרה בערוץ הופ! בתחילת שנת 2023.

== עלילה ==
העלילה מורכבת משני סרטונים קצרים שעוסקים בפרייה, משפחתה וחבריה.

== דמויות ==
הדמויות בסדרה הם חיות מזנים שונים (חלקם נדירים או מיוחדים).

=== משפחת ארנבי השוקולד ===
* פרייה: ארנבת מזן שוקולד לבנה – חומה, הדמות הראשית בתוכנית.
* קרם: ארנבת מזן שוקולד לבנה – חומה, אחותה הקטנה של פרייה.
* סטלה: ארנבת מזן שוקולד לבנה – חומה, אמם של פרייה וקרם.
* פרייזר: ארנב מזן שוקולד לבן – חום, אביהם של פרייה וקרם.

=== חבריה של פריה ===
* ראלף: סנאי מזן אגוז חום, חברה של פרייה, טוב בלטפס על עצים ובעל אנרגיה.
* איידן: דוב מזן אוסבורן אוכרה, חברה של פרייה, אוהב לאכול חטיפים ולשחק במשחקי ספורט.
* סברינה: חתולה מזן מפוספס חומה, חברתה של פרייה, אוהבת לרכוב על אופניים.
* מלינדה: כלבה מזן פודל אוכרה, חברתה של פרייה, אוהבת להכין עוגות.
* סטפני: חתולה מזן משי לבנה, אוהבת לעצב אופנה.

=== חבריה של סטלה ודמויות נוספות ===
* לורה: כלבה מזן פודל אוכרה, עובדת בחנות השוקולד.
* לולו: חתולה מזן משי לבנה. עובדת כמאפרת.
* קתרין: עכברה לבנה מזן מרשמלו, חכמה.
* כריסטופר: עכבר לבן מזן מרשמלו, בעל זיכרון טוב.
* זעפרן: סנאית מזן אגוז חומה, אוהבת דברים צהובים.
* אביגיל: קיפודה מזן ברמבל חומה, אוהב לעצב בגדים.
* רוז: חתולה מזן מארלו לבנה – שחורה, האישיות שלה שונה מזו של אחותה התאומה לילי.
* פלישיה: חתולה מזן מארלו לבנה – שחורה, עובדת כצלמת.
* ויליאם: ארנב מזן שוקולד לבן – חום, אוהב סיורים במוזיאון.
* ליונל: אריה מזן גרנד אוכרה, עובד כמוזיקאי.
* לוקאס: חתול מזן פרסי אפור, עובד כרקדן.
* שחר: חתולה מזן פרסי לבנה, מומחת בידענות על מערכת השמש.
* אלישיה: חתולה מזן פרסי לבנה, דוגמנית.
* ליירה: חתולה מזן פרסי לבנה, מתעניינת בהנדסה.
* סקיי: חתול מזן פרסי אפור, נהנה ללמוד על הטבע.
* ריאן: חתול מזן פרסי לבן, אוהב שמצלמים אותו.

==קישורים חיצוניים==

* 

קטגוריה:תוכניות טלוויזיה שעלו לשידור בשנות ה-2010
קטגוריה:סדרות אנימה
קטגוריה:סדרות ערוץ הופ!
קטגוריה:סדרות טלוויזיה לילדים
איון הפקות

איון הפקות בע"מ (באנגלית: Eon Productions Limited) היא חברת הפקות בריטית המפיקה בעיקר את סדרת סרטי ג'יימס בונד. מטה החברה נמצא בפיקדילי שבלונדון והיא פועלת גם מ בבקינגהאמשייר, אנגליה.

החברה הוקמה ב-6 ביולי 1961 כדי להפיק את סרטי ג'יימס בונד שיצרו המפיקים אלברט ברוקולי והארי זלצמן לאחר שזה השיג את הזכויות על ספרי ג'יימס בונד של איאן פלמינג. זוהי חברת בת של חברת ההחזקות .

ב-1975, לאחר תשעה סרטי ג'יימס בונד, מכר זלצמן את חלקו בחברה לחברת יונייטד ארטיסטס, ששימשה כחברת ההפצה של הסרטים ומאז טיפלה גם בהפקתם. לפני מותו של ברוקולי ב-1996 השתלטה בתו ברברה על החברה והפיקה את כל הסרטים מאז "גולדן איי" יחד עם אחיה החורגים.

==סרטי ג'יימס בונד שהפיקה החברה==
#"ד"ר נו" (1962)
#"מרוסיה באהבה" (1963)
#"גולדפינגר" (1964)
#"כדור הרעם" (1965)
#"אתה חי רק פעמיים" (1967)
#"בשרות הוד מלכותה" (1969)
#"יהלומים לנצח" (1971)
#"חיה ותן למות" (1973)
#"האיש בעל אקדח הזהב" (1974)
#"המרגלת שאהבה אותי" (1977)
#"מונרייקר" (1979)
#"לעינייך בלבד" (1981)
#"אוקטופוסי" (1983)
#"רצח בעיניים" (1985)
#"007 באזור המסוכן" (1987)
#"רישיון להרוג" (1989)
#"גולדן איי" (1995)
#"מחר לנצח" (1997)
#"העולם אינו מספיק" (1999)
#"למות ביום אחר" (2002)
#"קזינו רויאל" (2006)
#"קוונטום של נחמה" (2008)
#"סקייפול" (2012)
#"ספקטר" (2015)
#"לא זמן למות" (2021)

==קישורים חיצוניים==
* 

==הערות שוליים==
הנוסע השמיני נגד הטורף

הנוסע השמיני נגד הטורף (באנגלית: Alien vs. Predator) הוא סרט פעולה-מדע בדיוני-אימה משנת 2004 בבימויו של פול ו. ס. אנדרסון<ref></ref> ובכיכובם של סאנה לאת'ן, ראול בובה, לאנס הנריקסן, יואן ברמנר וקולין סלמון.

זהו הסרט הראשון הזיכיון סרטי הנוסע השמיני נגד הטורף, הסרט החמישי בזיכיון סרטי הנושע השמיני, והסרט השלישי בזיכיון סרטי הטורף. הסרט הינו קרוסאובר המפגיש את החוצן האימתני זינומורף מזיכיון הנוסע השמיני עם החוצן האימני "הטורף" מזיכיון הטורף - רעיון שפותח במקור בספר קומיקס משנת 1989 בהוצאת Dark Horse Comics מאת רנדי סטרדלי וכריס וורנר.

הסרט, אשר הופק בתקציב של כ-60 מיליון דולרים,<ref></ref> זכה להצלחה מסחרית, וגרף מעל ל-177.4 מיליון דולר ברחבי העולם. הצלחת הסרט הובילה להפקת סרט המשך שיצא לאקרנים בשנת 2007, וכמו גם לפיתוח של משחקי וידאו,<ref></ref> וחוברות קומיקס של הנוסע השמיני נגד הטורף.

== תקציר העלילה ==
בתחילת הסרט מתקבל בלוויין אות מסתורי מהאי בובה (Bouvetøya) אשר ממוקם מול חופי אנטארקטיקה. התעשיין העשיר צ'ארלס בישוף ווילנד (בגילומו של לאנס הנריקסן) מקים משלחת מיוחדת שתצא לחקור את מקור האות. המשלחת אשר כוללת את הארכאולוג סבסטיאן דה רוזה (מגולם על ידי ראול בובה) והמדריכה אלכסה וודס (מגולמת על ידי סאנה לאת'ן), מגלה פירמידה עתיקה אשר קבורה עמוק מתחת לקרח. הם מגלים בהמשך מנהרה שמובילה ישירות לתוך הפירמידה.

בתוך הפירמידה המשלחת מוצאת עדויות לציוויליזציה עתיקה שסגדה לגזע החוצנים הטורפים כאל<nowiki/>ים. בהמשך חברי המשלחת לומדים באמצעות הירוגליפים על קירות הפירמידה שהטורפים ביקרו במשך מאות שנים לאורך ההיסטוריה בכדור הארץ, על מנת לצוד זינומורפים, אותם הם גידלו בגופם של בני אדם.

בעת שחברי המשלחת חוקרים את הפירמידה, הם מעירים בשוגג הן את הזינומורפים והן את הטורפים, והדבר מוביל לעימות קטלני בין שני גזעי החוצנים.

== הדמויות הראשיות ==
* אלכסה וודס (מגולמת על ידי סאנה לאת'ן) - הגיבורה הראשית בסרט. אלכסה היא מדריכה קשוחה ובעלת תושייה אשר חקרה במשך שנים רבות את האזורים הארקטיים.
* פרופסור סבסטיאן דה רוזה (מגולם על ידי ראול בובה) - ארכאולוג איטלקי וחבר בצוות המשלחת שעוזר לחשוף את סודות הפירמידה.
* צ'ארלס בישוף ווילנד (מגולם על ידי לאנס הנריקסן) - המייסד המיליארדר של תאגיד ווילנד אשר ארגן את המשלחת.
* ד"ר גראם מילר (מגולם על ידי יואן ברמנר) - מהנדס כימי סקוטי. המדען הראשי של צוות המשלחת.
* מקסוול סטאפורד (מגולם על ידי קולין סלמון) - העוזר האישי של ווילנד אשר אחראי על האבטחה של הצוות.

== ראו גם ==
* הנוסע השמיני (סדרת סרטים)
* זיכיון הטורף

== קישורים חיצוניים ==

==הערות שוליים==

קטגוריה:סרטי חוצנים
קטגוריה:סרטי המשך אמריקאיים
קטגוריה:סרטי פוקס המאה ה-20
קטגוריה:סרטי 2004
קטגוריה:סרטי מדע בדיוני מ-2004
דנג'אק

דנג'אק (באנגלית: Danjaq, LLC) היא חברת ההחזקות האחראית על זכויות היוצרים והמוצרים המסחריים של סדרת סרטי ג'יימס בונד. כיום הוא מנוהלת על ידי משפחתו של אלברט ברוקולי, שיזם את סדרת הסרטים יחד עם הארי זלצמן. החברה הוקמה בשנת 1962 על ידי זלצמן וברוקולי לאחר צאתו לאקרנים של הסרט הראשון בסדרה, "ד"ר נו".

עקב קשיים כלכליים מכר זלצמן את חלקו בחברה ליונייטד ארטיסטס ב-1975. בשנת 1977, עם צאת הסרט "המרגלת שאהבה אותי" לאקרנים, התגלעה מחלוקת בעניין חלוקת זכויות היוצרים בין דנג'אק ליונייטד ארטיסטס, שנמשכת ככל הנראה עד עצם היום הזה.

==הערות שוליים==

קטגוריה:חברות החזקות
קטגוריה:חברות אמריקאיות להפקת סרטים
קטגוריה:ג'יימס בונד
אנתוני צ'ין

אנתוני צ'ין (באנגלית: Anthony Chinn; 1930 – 22 באוקטובר 2000) היה שחקן בריטי יליד גיאנה.

==ביוגרפיה==
צ'ין נולד בג'ורג'טאון, גיאנה. הוא ערך את הופעת הבכורה שלו בסרט בריטי ב-1957. ב-1961 עבר ללונדון ובמשך השנים הבאות הופיע במספר סדרות טלוויזיה בריטיות.

הוא הופיע בשלושה מסרטי ג'יימס בונד: "ד"ר נו" (1962), "גולדפינגר" (1964) ו"אתה חי רק פעמיים" (1967), ללא קבלת קרדיט על כך. מאוחר יותר הופיע בתור מוהאן ב"שודדי התיבה האבודה" וכטכנאי ב"האלמנט החמישי".

==קישורים חיצוניים==

==הערות שוליים==

קטגוריה:שחקנים בסרטי ג'יימס בונד
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1930
קטגוריה:בריטים שנפטרו ב-2000
בית הקברות הצבאי אטפל

בית הקברות הצבאי אֶטַפְּל (באנגלית: Étaples Military Cemetery) הוא בית קברות צבאי של האימפריה הבריטית, הממוקם בעיירה אטפל ליד חוף תעלת למאנש שבצרפת, כ-50 קילומטר מדרום-מערב לעיר קאלה. נקברו בו 11,557 חללים, שמרביתם נפלו במלחמת העולם הראשונה. הוא בית הקברות הצבאי הגדול מסוגו בצרפת, ואחד מן הגדולים באירופה.

בשנת 2023 הוכרז אתר מורשת עולמית של אונסק"ו בשם אתרי קבורה וזיכרון של מלחמת העולם הראשונה (החזית המערבית), הכולל בין היתר את בית הקברות.

==רקע==
במהלך מלחמת העולם הראשונה שימש האזור שסביב העיירה אטפל, לחוף שפך הנהר קאנש (Canche), כשטח כינוס ועורף לוגיסטי של שדות הקרב בצפון צרפת. נמצא בו ריכוז גדול של מחנות של צבאות האימפריה הבריטית ושל בתי חולים צבאיים. הוא היה מרוחק יחסית מהחזית ועל כן מוגן מהתקפה, למעט ממטוסים, והיה נגיש באמצעות מסילות רכבת משדות הקרב השונים. בשנת 1917 חנו בו 100 אלף חיילים וכ-16 בתי חולים שדה, שהיו בעלי קיבולת של 22 אלף פצועים וחולים. בית הקברות קלט חללים שנפטרו בבתי החולים. החללים הראשונים נקברו בו במאי 1915.

לאחר פרוץ מלחמת העולם השנייה הוצבו שוב באזור בתי חולים צבאיים. ובית הקברות שימש לקבורה מינואר 1940 ועד לנסיגת הצבא הבריטי מצרפת בסוף מאי 1940. לאחר המלחמה כונסו לבית הקברות מספר קברים מאתרי קבורה אחרים בצרפת.

==בית הקברות==
שטח בית הקברות הוא כטרפז, והחלקות בו פונות בכיוונים שונים (שלא כשכיח בבתי הקברות הצבאיים של האימפריה הבריטית). בחלקו הדרום מזרחי של האתר, שבו נמצאת הכניסה לבית הקברות, משתרע מתחם טקסי מוגבה ומרוצף בחלקו, שבו שני מבנים קישוטיים דמויי מגדלים, ובו ניצבים גם צלב ההקרבה ומצבת הזיכרון. מדרגות מובילות במדרון מן המתחם אל חלקות הקבורה. שטח בית הקברות מוקף בעצים ונטוע בו דשא.

בית הקברות במתכונתו הקבועה תוכנן על ידי האדריכל הבריטי אדווין לאצ'נס (Edwin Lutyens) והוא מתוחזק על ידי ועדת חבר העמים לקברי מלחמה. הוא נחנך ב-13 במאי 1922 על ידי מלך בריטניה ג'ורג' החמישי, במסגרת מסע העלייה לרגל שערך לקברי חיילי האימפריה הבריטית בצרפת ובבלגיה.

==החללים בבית הקברות==
כ-11 אלף מן החללים שנקברו באתר השתייכו לצבאות האימפריה הבריטית, ובו 119 קברים בלבד של חללי מלחמת העולם השנייה. 73 מכלל החללים הם אלמונים.

כ-8,900 מהחללים היו בריטים, כ-1,150 קנדים, כ-460 אוסטרלים וכ-260 ניו זילנדים. היתר היו דרום אפריקאים, הודים ובלגים.

בית הקברות מכיל גם 662 קברים של חללים שלא השתייכו לצבאות האימפריה הבריטית, רובם גרמנים, כולל שישה אלמונים. יש בו גם חמישה קברים של חללים שלא נפלו בשתי מלחמות העולם.

==קישורים חיצוניים==

* [https://www.cwgc.org/visit-us/find-cemeteries-memorials/cemetery-details/56500/etaples-military-cemetery/ בית הקברות], באתר ועדת חבר העמים לקברי מלחמה
* [https://vwma.org.au/explore/cemeteries/22 בית הקברות], באתר Virtual War Memorial Australia

==הערות שוליים==

אטפל
אטפל
קטגוריה:או-דה-פראנס
קטגוריה:אתרי קבורה וזיכרון של מלחמת העולם הראשונה (החזית המערבית) (אתר מורשת עולמית)
בן-ציון בן-משה

בן-ציון (בנצי) בן-משה (19 בפברואר 1943 – 6 באוגוסט 2024) היה משורר, מתרגם ועורך ספרותי ישראלי.

==ביוגרפיה==
בן-משה גדל והתחנך ברחובות. הקים בכפר סבא את החנות הראשונה שהתמקדה בספרים בשנות ה-70 של המאה ה-20.

ספר שיריו הראשון זריחת הזיכרון עכשיו ראה אור ב-1982 בהוצאת שוקן.

ב-1987 הקים בית הוצאה לאור בשם "חנות הספרים" במטרה לפרסם "ספרות מקור ושירה עברית, של משוררים וסופרים צעירים בישראל, וכן תרגומים של יצירות מופת מספרות העולם".

הרבה לתרגם מאנגלית, בעיקר את יצירותיו של אוסקר ויילד.

== ספריו ==
* זריחת הזיכרון עכשו (ירושלים: שוקן, תשמ״ב 1982)
* רישומי חורף מאמצע הקיץ, 1982–1989 (ירושלים: כרמל, תש״ן 1989)
* לקט, שכחה ופאה: 1982–1998 (כפר סבא: חנות הספרים, 1998)
* סונטות: אוגוסט 2001 – אפריל 2002 (כפר סבא: חנות הספרים, 2002)
* נגן מות וחמת חלילים: סונטות, מאי 2003 – מרץ 2005 (כפר סבא: חנות הספרים, תשס״ה 2005)
* שירים מגן העדן: סונטות, דצמבר 2011 – פברואר 2012 (כפר סבא: חנות הספרים, תשע״ב 2012)

==מתרגומיו==
* טלוויזיה / ז'אק לאקאן; פתח-דבר והארות - ז׳אק-אלן מילר; עורך מדעי - מרקו מאואס (כפר-סבא: חנות הספרים, תשנ״ב 1992)
* ממעמקים; הבלאדה מכלא רדינג / אוסקר ויילד (כפר סבא: חנות הספרים, תשנ״ג 1993)
* ארבע יצירות מופת / אוסקר ויילד (כפר-סבא: חנות הספרים, 1998)
* תמונתו של דוריאן גריי / אוסקר ויילד (כפר-סבא: חנות הספרים, 1998)
* סיפורי אגדה / אוסקר ויילד (כפר-סבא: חנות הספרים, 1999)
* סונטות / שקספיר. על הסונטות / אוסקר ויילד (כפר סבא: חנות הספרים, 2000)
* האמת של המסכות: <שירות ומסות> / אוסקר ויילד (כפר סבא: חנות הספרים, 2001)
* מעבר לגדר: <כתבים על חירות האדם> / פול רובסון (כפר סבא: חנות הספרים, 2001)
* כל השירים / אוסקר ויילד (כפר-סבא: חנות הספרים, 2003)
* כל המחזות / אוסקר ויילד (כפר סבא: חנות הספרים, 2006)
* דה פרופונדיס / אוסקר ויילד (כפר סבא: חנות הספרים, תשס״ט 2009) <״מסות, פרקי ספרות, מכתבים, הבלדה מכלא רדינג״; תרגמו מאנגלית והוסיפו הערות בן-ציון בן-משה, טלי פונטוביץ׳>
* דון חואן / לורד ביירון (כפר סבא: חנות הספרים, 2018)

== עריכה ==
* המילים והדברים: קונטרס לשירה, ספרות, אמנות ותרגום (כפר סבא: חנות הספרים, 1997)
* אהבה, שטנה וסמים קלים: שירים / אביה בן-דוד (תל אביב: סיטרא אחרא, 2003)
* היום אני כלב מדבר על אהבה: מחזורי שירים / דניאל סטברו (כפר סבא: חנות הספרים, 2001)
* תמונה משפחתית / בן ציון צוקר (כפר סבא: חנות הספרים, תשס״ח 2008) <נובלות>
* שירים בקצב הג'אז / יצחק רוסו (כפר סבא: חנות הספרים, תשע״ח 2018)
* ספר השירים / יפעת אמוץ-לוי (כפר סבא: חנות הספרים, 2019)
* לידה כפרית: (אודיסאה) / ד"ר איוון אברהם שוורץ (כפר סבא: חנות הספרים, 2019)
* האיש שחשב שהוא אלוהים: השתקפויות / אבי פרידה (כפר סבא: חנות הספרים, 2020)

==קישורים חיצוניים==
* רותם רז, 
* 
* [https://sites.google.com/site/hanuthasfarimpublishinghouse/home אתר "חנות הספרים - בית הוצאה לאור"].

* 
* 

==הערות שוליים==

קטגוריה:משוררים ישראלים
קטגוריה:מתרגמים ישראלים
קטגוריה:עורכים ספרותיים ישראלים
קטגוריה:כפר סבא: אישים
קטגוריה:ישראלים שנולדו ב-1943
קטגוריה:ישראלים שנפטרו ב-2024
קול דומן

קול דומן (באנגלית: Cole Doman; נולד ב-13 במרץ 1993) הוא שחקן אמריקאי.

== ביוגרפיה ==
דומן נולד בפילדלפיה ב-1993.<ref>https://www.mylife.com/cole-doman/e127125635260578</ref><ref name="graytalentgroup.com">[https://graytalentgroup.com/talent/cole-doman/ Cole Doman.] In: graytalentgroup.com. Abgerufen am 26. Januar 2020.</ref> בשנת 2011 סיים דומן תואר ראשון באמנויות מהמכללה לאמנויות הבמה של אוניברסיטת רוזוולט בשיקגו.<ref name="graytalentgroup.com" /> לאחר מכן הוא התקבל לבית הספר למשחק בסטפנוולף, ובין מוריו היו איימי מורטון, טארל אלווין מקרייני ומייקל פטריק תורנטון. בתקופתמגוריו בשיקגו שיחק בתיאטרון שייקספיר של שיקגו. בשנת 2014 הוא זכה בתואר אחד מ"הפנים החדשות הלוהטות של תיאטרון שיקגו" על ידי שיקגו טריביון.<ref>[https://www.chicagotribune.com/entertainment/theater/ct-hot-new-faces-2014-column.html Hot New Faces 2014.] In: Chicago Tribune, 23. Juli 2014.</ref>

=== קריירה ===
אחרי תפקיד משנה קטן בפרק של סדרת הטלוויזיה "חסרי בושה", לוהק דומן לתפקיד הקולנועי הראשון שלו בסרט "Henry Gamble's Birthday Party" של סטיבן קון. הוא גילם בחור צעיר ביום הולדתו שמסיבת בריכה נערכת לכבודו.<ref>Kate Erbland: [https://www.indiewire.com/2015/12/springboard-cole-domans-feature-debut-is-worth-celebrating-in-bold-henry-gambles-birthday-party-41030/ Springboard: Cole Doman’s Feature Debut is Worth Celebrating in Bold 'Henry Gamble’s Birthday Party'.] In: indiewire.com, 25. Dezember 2015.</ref> בשנת 2016 הוא נבחר לאחד השחקנים הצעירים הטובים ביותר על ידי "The Film Stage".<ref>[https://thefilmstage.com/?tags=cole-doman Cole Doman.] In: thefilmstage.com. Abgerufen am 26. Januar 2020.</ref>

משנת 2018 יצא לסיבוב הופעות בארצות הברית כחבר בהרכב המחזמר "מרשעת" עם ג'ו מנטלו. הוא שיחק את התפקיד של מוק מעריץ של גלינדה.<ref>Leah Wright: [https://focusmidtenn.com/blog/review-wicked-2018/ Review: Middle Tennessee Local Helps Bring “Wicked” to Life.] In: focusmidtenn.com. Abgerufen am 26. Januar 2020.</ref> בשנת 2020 שיחק בדרמה הקולנועית "Uncle Frank" מאת אלן בול, ששודרה ב-Amazon Prime. דומן קיבל תפקיד ראשי בדרמה הקולנועית "Mutt", שהוצגה לראשונה בפסטיבל סאנדנס בינואר 2023. תפקיד ראשי נוסף הגיע בסרט האימה המסתורי "Haze" מאת מתיו פיפר בשנה שלאחר מכן.

=== חיים אישיים ===
הוא חי לסירוגין בברוקלין ובלוס אנג'לס.

== פילמוגרפיה (חלקית) ==
* 2015: חסרי בושה (סדרת טלוויזיה, פרק אחד)
* 2015: מסיבת יום ההולדת של הנרי גמבל (סרט באורך מלא)
* 2016: משפחה מודרנית (סדרת טלוויזיה, פרק אחד)
* 2018: חפצים חדים (סדרת טלוויזיה, פרק אחד)
* 2020: דוד פרנק
* 2021–2022: אחת שיודעת (סדרת טלוויזיה, 4 פרקים)
* 2023:"Mutt" סרט באורך מלא
* 2024: "Haze" סרט באורך מלא
* TBA "The Savant" סדרת טלוויזיה

== קישורים חיצוניים ==

== הערות שוליים ==

קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1993
דיפלומיסטוס

דיפלומיסטוס (שם מדעי: Diplomystus) הוא סוג של דג קדום ממחלקת מקריני סנפיר שהיה קרוב מעט לסרדינאים, אם כי היה שייך לסדרה הנכחדת הקרובה Ellimmichthyiformes. הוא התקיים באמריקה הצפונית ואסיה בין הקרטיקון התחתון עד האאוקן לפני 136.4 עד 48 מיליון שנה מזמננו והוא שרד את הכחדת הקרטיקון הגדולה.

הדג תואר לראשונה בשנת 1877 ותואר בידי החוקר האמריקאי אדוארד דרינקר קופ, על סמך ממצאים שהתגלו באותה שנה בתצורות נהר גרין שבנהר גרין בויומינג, כאשר ממצאי מאובנים אחרים התגלו בלבנון, יפן, קוריאה וארצות הברית. סוג זה מכיל 7 מינים:
* Diplomystus dentatus
* Diplomystus birdii
* Diplomystus dubetreiti
* Diplomystus shengliensis
* Diplomystus kokuraensis
* Diplomystus primotinus
* Diplomystus altiformis

לעיתים מכלילים חלק ממיניו עם הסוג הקרוב Knightia.

דג זה הגיע מגודל קטן כשל סרדין עד לאורך 65 ס"מ בפרטים הגדולים ולפי מקומות הממצאים נראה שחי במים מתוקים כמו אגמים ונהרות איטיים. בצורתו הוא דמה לסרדינאים בני המשפחה Pristigasteridae.

במראהו היה זה דג עגלגל בעל בטן רחבה ובעל סנפירים קצרים, ראש רחב עם לסת עמוקה שנעה כלפי מעלה ואולי עזרה לדג לבלוע טרף גדול. היו לו עיניים גדולות והוא היה צייד לפי ממצאים בהם בלע דג קטן יותר. ייתכן מאוד שהדג חי בלהקות לאורך האגמים הקדומים.

==קישורים חיצוניים==

==הערות שוליים==

קטגוריה:מקריני סנפיר פרהיסטוריים
קטגוריה:בעלי חיים שחיו בקרטיקון תחתון באמריקה הצפונית
קטגוריה:בעלי חיים שחיו באאוקן באמריקה הצפונית
הגו-גו'ס

הגו-גו'ס (באנגלית: The Go-Go's) הייתה להקת רוק נשית אמריקאית שהוקמה בלוס אנג'לס ב-1978<ref></ref>. למעט תקופות שבהן מוזיקאיות אחרות הצטרפו לזמן קצר<ref></ref><ref></ref>, חברות הלהקה היו קבועות יחסית וכללו את בגיטרה מובילה וקלידים, בלינדה קרלייל כסולנית הראשית, בתופים, בבס ו בגיטרת קצב. הן נחשבות ללהקת הרוק הנשית המצליחה ביותר בכל הזמנים.<ref name=":0"></ref> האלבום הראשון שלהן, שיצא ב-1981, הגיע לראש מצעד האלבומים של בילבורד, וזאת הייתה הפעם הראשונה והיחידה מאז שאלבום של להקה שכוללת נשים בלבד, שכתבו וניגנו בעצמן את השירים, הגיע להישג הזה<ref name=":1"></ref>.

החמישייה הגיחה מסצנת הפאנק רוק של לוס אנג'לס של סוף שנות ה-70 ובשנת 1981 הוציאה את אלבום הבכורה המצליח שלה <ref name=":0" />. האלבום נחשב לאחד מ"אבני הייסוד של הגל החדש בארצות הברית"<ref></ref>. הוא כלל שניים מתוך ארבעת השירים של הלהקה שנכנסו למצעד הבילבורד הוט 100 - (מקום עשרים במצעד<ref name=":2"></ref>) ו- (מקום שני במצעד<ref name=":2" />), ולאחר עליה ארוכה ויציבה האלבום הגיע לראש מצעד האלבומים במרץ 1982<ref name=":1" />. האלבום נשאר בפסגה במשך שישה שבועות רצופים<ref name=":4"></ref>, ובסופו של דבר מכר למעלה משני מיליון עותקים<ref></ref>. הלהקה הייתה מועמדת לפרס פרס הגראמי לתגלית השנה בטקס פרסי הגראמי ה-24 ב-1982<ref></ref><ref></ref>.

שני אלבומים נוספים הגיעו לאחר מכן: (יצא בשנת 1982) - שמתוכו שיר בעל אותו שם הגיע למקום השמיני במצעד הבילבורד הוט 100<ref name=":2" /> ו- (יצא בשנת 1984), שכלל את הלהיטים " Head over Heels " ו-" Turn to You "<ref></ref>. סך הכל הגו-גו'ס מכרו יותר משבעה מיליון עותקים ברחבי העולם<ref name=":4" />.

הגו-גו'ס התפרקו ב-1985, וחברות הלהקה יצאו כל אחת לקריירת סולו<ref name=":3" /><ref></ref>. הן התאחדו מספר פעמים בשנות ה-90, ערכו סיבובי הופעות והוציאו אלבום חדש ב-2001, <ref name=":4" />. בשנת 2011 הן קיבלו כוכב בשדרת הכוכבים של הוליווד<ref name=":4" />. למרות שההופעות של הלהקה ב-2016 הוגדרו כסיבוב הופעות פרידה<ref></ref>, הלהקה נשארה פעילה במשך מספר שנים לאחר מכן<ref></ref><ref></ref>. , מחזמר המציג את שירי הגו-גו'ס, רץ בברודוויי בתיאטרון ההדסון בין השנים 2018 ל-2019<ref></ref>. הקבוצה נכנסה להיכל התהילה של כותבות השירים<ref></ref> ולהיכל התהילה של הרוקנרול ב-2021, וזמן קצר לאחר מכן הודיעה על פירוקה<ref></ref>.

==קישורים חיצוניים==

== הערות שוליים ==

קטגוריה:להקות שהוקמו בשנת 1978
קטגוריה:להקות רוק אמריקאיות
קטגוריה:להקות פופ פאנק
קטגוריה:להקות פופ רוק
הפארק הלאומי טרנגירה

הכניסה לפארק טרנגירה
הפארק הלאומי טרנגירה (באנגלית: Tarangire National Park) הוא פארק לאומי באזור מניארה שבטנזניה. הפארק קרוי על שם נהר טרנגירה, שחוצה את הפארק. נהר טרנגירה הוא מקור המים המתוקים הראשי לבעלי החיים הפראיים בפארק, בעיקר בעונת היובש, אז מתרכזים בפארק אלפי בעלי חיים מהאזורים הסובבים.

הפארק מתפרס על שטח של כ-2,850 קילומטרים רבועים.

== צמחייה ובעלי חיים ==
הפארק מפורסם בזכות השיעור הגבוה של פילים ועצי באובב. המבקרים בפארק בעונת היובש, בין יוני לנובמבר, יכולים לראות עדרים גדולים של אלפי זברות, גנואים ותאואים אפריקניים. בעלי חיים נפוצים נוספים כוללים את קובוס המים, הג'ירף, הדיקדיק, האימפלה, האילנד, קוף הוורווט, הנמיה המפוספסת ובבון הזית. טורפים בפארק טרנגירה כוללים את האריה, הנמר, הברדלס, הקרקל, גירית הדבש וכלב הבר אפריקני.

הפארק מהווה בית למעל ל-550 מיני ציפורים, ומהווה מוקד משיכה לחובבי ציפורים.

הפארק ידוע גם בזכות תלוליות הטרמיטים המאפיינות את הנוף. תלוליות שננטשו משמשות לעיתים קרובות בית לנמיות ננסיות.

מאז 2005, האזור המוגן נחשב ליחידת שימור לאריות.

== מיקום וגישה ==
ניתן להגיע לפארק הלאומי טרנגירה דרך כביש סלול מדרום לארושה בתוך פחות משעתיים. הפארק הלאומי אגם מניארה נמצא במרחק של 70 קילומטרים מטרנגירה.

== קישורים חיצוניים ==

== הערות שוליים ==

קטגוריה:טנזניה: פארקים לאומיים
יחסי אפגניסטן–לבנון

יחסי החוץ בין אפגניסטן ללבנון הם היחסים הבילטראליים בין אפגניסטן ללבנון.

== היסטוריית היחסים בין המדינות ==
במהלך מלחמת האזרחים הלבנונית (1975–1990), לא הייתה מעורבות ישירה של אפגניסטן, שהייתה עסוקה אז במלחמה עם ברית המועצות (1979–1989). לבנון הייתה ממוקדת במאבקים הפנימיים שלה, ולא היו ביניהן קשרים דיפלומטיים או תמיכה משמעותית של אחת כלפי השנייה בתקופה זו.
מארי שיר

מארי מייסלמן שיר (1940 – דצמבר 2017), הידועה גם בשם מארי שייס מייסלמן, הייתה סופרת אמריקאית ופעילה פמיניסטית, הידועה בהגדרתה לפמיניזם כ"התובנה הרדיקלית שנשים הן בנות אדם".

== חייה המוקדמים ==
מארי שיר מייסלמן למדה בחוג לאנגלית במכללת ברוקלין, סיימה את לימודיה בשנת 1964.

== קריירה ==
מארי שיר תיארה את עצמה כ"סופרת ועורכת בלתי מעורערת מאוד ". היא הייתה חברה פעילה באיגוד הסופרים הלאומי ובסניף ברוקלין בארגון הלאומי לנשים .
במשך שמונה שנים כתבה שיר טור סאטירי בכיוונים חדשים לנשים שכותרתו "השוביניזם של שיר". היא גם כתבה מאמרים של חוות דעת וייעוץ למגזין Ms. ולמגזין San Francisco Examiner , ותרמה ל-The Women's Review of Books 

שיר טבעה את הביטוי "פמיניזם הוא התובנה הרדיקלית שנשים הן בנות אדם". בסקירה שכתבה על A Feminist Dictionary בשנת 1986. משפט זה מופיע כאחד משלושים הגדרות נוספות שנוצרו על ידי שיר כ"הרמת כוסית" ליוצרות של המילון, עובדה זו הובילה לייחוס שגוי של הביטוי לעורכות עצמן (צ'ריס קרמרי, פאולה א. טרייכלר ואן רוסו). (Cheris Kramarae, Paula A. Treichler ואן רוסו).

== חיים אישיים ==
נפטרה בסוף דצמבר 2017, בשנות השבעים לחייה.

== לקריאה נוספת ==
<div class="mw-content-ltr">
* "[https://www.newspapers.com/clip/50575839/top-students-receive-awards/ Top Students Receive Awards". Kings Courier]. December 22, 1962. p. 3. Retrieved May 9, 2020 – via Newspapers.com.
* "[https://www.newspapers.com/clip/50574707/simply-topping-students/ Simply Topping Students". Daily News.] December 11, 1963. p. 587. Retrieved May 9, 2020 – via Newspapers.com.
* Thaler-Carter, Ruth E. (2018). "[https://www.the-efa.org/marie-shear/ Marie Shear, 1940–2017".] Editorial Freelancers Association. Retrieved January 31, 2019.
</div>

2024 08
קטגוריה:סופרות אמריקאיות
דניאל לחוד

דניאל לחוד מרטינס נעים ח'ורי (בערבית: دانيال لحود مارتينيز نعيم الخوري; נולד ב-22 בינואר 1999) הוא כדורגלן לבנוני-מקסיקני המשחק בעמדת הקשר בפאנטוליקוס.

==קריירת מועדונים==
לחוד התחיל את הקריירה שלו במחלקת הנוער של מונטריי. ב-20 בפברואר 2018 ערך את הופעת הבכורה שלו בקבוצה בניצחון 1-2 נגד דוראדוס במסגרת גביע המקסיקני. ב-20 באוקטובר ערך את הופעת הבכורה שלו בליגה בניצחון 1-2 נגד דפורטיבו טולוקה בו הבקיע את שער הניצחון בדקה ה-84 שהיה גם שער הבכורה שלו בקבוצה.

בינואר הושאל לקרטרו וכעבור שישה חודשים עבר לפואבלה. בינואר הושאל לטמפיקו מדרו מהליגה המקסיקנית השנייה כאשר הוא תרם 6 שערים ב-38 משחקים. שנה לאחר מכן שיחק בראיה2 שהיא קבוצת המילואים של מונטריי ובסיום העונה שוחרר ממונטריי.

ב-28 ביוני 2022 חתם באטלנטה. יומיים לאחר מכן הוא ערך את הופעת הבכורה שלו בקבוצה בניצחון 3–0 נגד אתלטיקו לה פאס. ב-13 ביולי הבקיע את שער הבכורה שלו בקבוצה בניצחון 1-3 נגד קנקון. את העונה הראשונה שלו בקבוצה סיים עם 13 שערים ב-39 משחקים ואליפות חלק האפרטורה של העונה, אך הקבוצה כשלה בניסיונותיה לעלות לליגה הראשונה. עונה לאחר מכן עזר לקבוצה לזכות בשני החלקים של העונה שעזרו לה לעלות לליגה הראשונה.

ב-2 באוגוסט 2024 חתם בפאנטוליקוס מליגת העל היוונית.

==קריירה בינלאומית==
ב-19 בספטמבר 2022 קיבל דרכון לבנוני שאפשר לו לייצג את נבחרת לבנון. חודשיים לאחר מכן ערך את הופעת הבכורה שלו בנבחרת במשחק ידידות נגד בו הפסידה לבנון 2-0.

נכלל בסגל הנבחרת לקראת גביע אסיה בכדורגל 2023.

==חיים אישיים==
לחוד נולד במקסיקו לאם מקומית ואב ממוצא לבנוני. אחיו רודריגו הוא גם כדורגלן.

ב-30 ביוני 2022 התארס לבת זוגו לאחר שהציע לה נישואים בהופעת הבכורה שלו באטלנטה.

==תארים==
; טמפיקו מאדרו
*הליגה המקסיקנית השנייה: 

; אטלנטה
*הליגה המקסיקנית השנייה: אפרטורה , קלאסורה 

==קישורים חיצוניים==

קטגוריה:כדורגלנים מקסיקנים
קטגוריה:כדורגלנים לבנונים
קטגוריה:קשרי כדורגל מקסיקנים
קטגוריה:קשרי כדורגל לבנונים
קטגוריה:כדורגלני מונטריי
קטגוריה:כדורגלני קרטרו
קטגוריה:כדורגלני פואבלה
קטגוריה:כדורגלני אטלנטה (מקסיקו)
קטגוריה:כדורגלני פאנטוליקוס
קטגוריה:כדורגלני נבחרת לבנון
קטגוריה:כדורגלני גביע אסיה 2023
קטגוריה:ספורטאים זרים ביוון
קטגוריה:מקסיקנים שנולדו ב-1999
נחום פלוטניצקי

נחום פלוטניצקי (ברוסית: Наум Янкелевич Плотницкий; (1913 – 1982) היה ממשתתפי המרד בסוביבור, וממעט הניצולים ממנו שנותרו בחיים.

== קורות חיים ==

נולד בשנת 1913 בכפר כפר ויצ'ין שבנפת לוניניץ, בחלקה המערבי של האימפריה הרוסית. בשנת 1919 נכלל הכפר בתחומי הרפובליקה הפולנית. קיבל השכלה יהודית דתית. באמצע שנות ה-30 שירת שירות חובה בצבא הפולני. עם פרוץ מלחמת העולם השנייה גויס שוב לצבא. השתתף בלחימה מול הצבא הגרמני שפלש לפולין. בסוף בספטמבר 1939 נפל בשבי. כעבור מספר ימים הצליח לברוח מהשבי. הסתתר במשך כ שלוש שנים, תוך התחזות לפולני. ביולי 1943 נתפס על ידי המשטרה הגרמנית ונשלח למחנה ריכוז סוביבור. במהלך הסלקציה בכניסה למחנה הצהיר שהינו בעל מקצוע של בנאי ולכן הועבר למחנה העבודה בסוביבור.

כבעל הכשרה צבאית גויס בספטמבר 1943 על ידי אלכסנדר פצ'רסקי להיות חלק בתכנון התקוממות האסירים שהתרחשה במחנה ב-14 באוקטובר אותה שנה. הוא צורף לחוליה של של צלפים (אותה הקים אלכסיי וייצן) - אסירים, בעלי ידע שימוש ברובים. בעת המרד הם היו צריכים להשתלט על מחסן הנשק ובעזרת הרובים מהמחסן לחסל את השומרים במגדלי השמירה. עם פרוץ המרד, הצליחו וייצן וחברי חוליתו להשתלט על מספר רובים ולירות על השומרים, כדי לחפות על בריחתם של אסירים אחרים. פלוטניצקי הצליח להימלט מהמחנה אל היערות שבסביבה. הוא נע דרך היערות מזרחה, שם פגש יחידת הפרטיזנים סובייטים באזור ברסט. הוא הצטרף אליהם ולחם בשורות הפרטיזנים עד לשחרור האזור על ידי הצבא האדום.

עם הגעת הצבא האדום, גויס פלוטניצקי לצבא. הוא צורף ליחידת המרגמות של דיוויזיית המשמר מס' 38 של החזית הבלארוסית השנייה ולחם בעד סוף המלחמה. הגיע עם יחידתו עד לאזור פרוסיה המזרחית. על אומץ ליבו בקרבות עוטר בעיטור הכוכב האדום.

לאחר המלחמה התגורר בעיר פינסק. בשנת 1968 השתתף בפגישה של משתתפי המרד בסוביבור, אשר נערכה בדירתו של אלכסנדר פצ'רסקי בעיר רוסטוב על הדון. בפגישה לקחו חלק: אלכסנדר פצ'רסקי, ארקדי וייספאפיר, סמיון רוזנפלד, יפים ליטבינובסקי.

נחום פלוטניצקי עלה לישראל בשנת 1979. התגורר בעיר נצרת עלית. נפטר בביתו בשנת 1982.

==קישורים חיצוניים==
* [https://book.pechersky.org/personnel/naum-jankelevich-plotnickij/ סיפור חייו של נחום פלוטניצקי] (רוסית)
* [https://statearchive.ru/sobibor/img/108/01.jpg תמונתו של נחום פלוטניצקי מתקופת שירותו בצבא הפולני]

קטגוריה:בורחים מכליאה על ידי גרמניה הנאצית
קטגוריה:פרטיזנים יהודים מבלארוס
קטגוריה:פרטיזנים יהודים מפולין
קטגוריה:ניצולי השואה: בלארוס
קטגוריה:ניצולי השואה: פולין
קטגוריה:אסירים במחנה ההשמדה סוביבור
קטגוריה:יהודים אנשי הצבא האדום במלחמת העולם השנייה
קטגוריה:יהודים בצבא הפולני
קטגוריה:פולנים שנשבו במלחמת העולם השנייה
קטגוריה:מקבלי עיטור הכוכב האדום
קטגוריה:פרטיזנים יהודים מברית המועצות
קטגוריה:עולים בשנות ה-1970
קטגוריה:ישראלים שנולדו ב-1913
קטגוריה:ישראלים שנפטרו ב-1982
מנץ שולרוד

מנץ שולרוד (בנורווגית: Mentz Schulerud; 19 באוקטובר 1915 – 18 במאי 2003) היה סופר, שדרן רדיו ובמאי תיאטרון נורווגי. הוא נודע בידע האנציקלופדי שלו על העיר אוסלו.

==ביוגרפיה==
שולרוד נולד בכריסטיאניה, אך גדל ברנה , לילהאמר<ref name="kultur"></ref> ורינגסקר כאחיה הגדול של מחברת ספרי הילדים המפורסמת אן-קאת ווסטלי .<ref name="obit"></ref> במהלך הכיבוש הגרמני של נורווגיה הוא היה מעורב בקבוצת התנגדות נורווגית בשם 830-S.<ref name="dagb"></ref> בשל עבודתו בעיתונות הבלתי חוקית הנורווגית, הוא נכלא במחנה הריכוז גריני ב-1944.<ref name="kultur" />

לאחר המלחמה, התקבל לעבודה כעורך תוכנית ב-NRK, בשנת 1946. מאוחר יותר הוא היה עורך משנה מ-1959 עד 1962. בתקופה זו עבד גם כעורך הראשי של כתב העת הספרותי Vinduet מ-1959 עד 1963. בשנת 1962 הוא עזב את תאגיד השידור הנורווגי כדי להיות מנהל תיאטרון אוסלו ניי . באמצעות תוכניות הרדיו, המאמרים והספרים הרבים שלו, הוא העביר בצורה חיה את ההיסטוריה של אוסלו עם אנקדוטות ותסריטים ביוגרפיים, במיוחד הקשורים לחיים האמנותיים של העיר. שולרוד, חסיד של נורווגית ממלכתית, עמד בראש ארגון Riksmålsvernet לתקופה,<ref name="kultur" /> ולאחר מכן היה חבר באקדמיה הנורווגית לשפה וספרות.<ref></ref>

שולרוד עוטר כאביר במסדר אולף הקדוש.

מנץ שולרוד היה אביה של אינגריד שולרוד, שנישאה לינס סטולטנברג.

== הערות שוליים ==

קטגוריה:שדרני רדיו וטלוויזיה
קטגוריה:במאי תיאטרון
קטגוריה:במאים נורווגים
קטגוריה:סופרים נורווגים
קטגוריה:ילידי 1915
קטגוריה:נפטרים ב-2003
עופרי פרישקולניק

עופרי פרישקולניק (נולדה ב-1 במאי 1981) היא שחקנית טלוויזיה וקולנוע ישראלית.

== ביוגרפיה ==
פרישקולניק נולדה בהרצליה,<ref name=":0"></ref> אמה היא מנהלת בית ספר יסודי ברעננה ואביה הוא מורה לנהיגה.<ref name=":0" /> היא למדה במגמת תיאטרון בתיכון היובל בהרצליה, ואת שירותה הצבאי העבירה בתיאטרון צה"ל ובחיל הקשר. היא למדה בסטודיו למשחק של יורם לוינשטיין, ומשחק מול מצלמה אצל גלית רוזנשטיין ובסידני, אוסטרליה.<ref></ref>

== קריית משחק ==
בשנת 2004 הופיעה לראשונה בסדרת הטלוויזיה "אדומות" ששודרה בערוץ הילדים גילמה את אפרת. באותה השנה גם השתתפה בסרט הטלוויזיה "מכתוב" בתור נטע.

בשנת 2005 השתתפה בתוכנית הנוער "אקזיט" הנחתה פינה לייעוץ מיני.

בשנת 2006 הופיע בתוכנית הטלוויזיה "בלאגן ועד אילת" ששודרה בג'טיקס גילמה דמויות שונות.

בשנת 2007 השתתפה בעונה השנייה של הטלנובלה של HOT "האלופה" גילמה את קארין טבת. באותה השנה גם התארחה בסדרת הטלוויזיה "בילי" ששודרה בג'טיקס בתור נווית. בנוסף באותה השנה גם התארחה בסדרת הטלוויזיה "24/7 - תום אבני" ששודרה בערוץ הילדים גילמה עופרי. כמו כן באותה השנה הופיע בסרט "ג'וליה מיה" בתור שחקנית מחליפה.

בשנת 2008 שיחקה בסרט "7 דקות בגן עדן" גילמה את דניאלה.

בשנת 2009 התארחה בעונה השלישית של "גור ואוח" שנקראת "גור ואוח - הכיתה המחורפפת" גילמה את הרצליה בובליל.

בשנת 2010 הגישה את התוכנית "חי מתל אביב" באותה השנה הופיעה במערכון של "ארץ נהדרת" בתור לקוחה. בנוסף באותה השנה גם התארחה בסדרה "הכל דבש" ששודרה בערוץ 2.

בשנת 2011 שיחקה בסדרת הטלוויזיה "הצרות שלי עם נשים" ששודרה בערוץ 10 שיחקה את אליאנה צוק.

בשנת 2012 השתתפה בסדרת הטלוויזיה "חצויה - הדבר האמיתי" ששודרה ב־HOT גילמה את ירדן.

בשנת 2013 התארחה בסדרת הטלוויזיה הקומית "ישראל" ששודרה בערוץ 10 שיחקה את ליאת.

בשנת 2015 הופיעה בסדרת הטלוויזיה "התסריטאי" בתור רונית.

בשנת 2017 שיחקה בסדרת הטלוויזיה הדרמה קומית "להיות איתה" ששודרה בערוץ 2 גילמה את ליליאנה. באותה השנה גם הופיעה בסדרה "נבסו" בתור עמליה. כמו כן באותה השנה שיחקה בסדרה הקומית של HOT "אנחנו במפה" גילמה את אפי ברגר.

בשנת 2018 התארחה בסדרה הקומית "חברות" ששודרה בערוץ עשר בתפקיד עידית, מדריכת סדנה.

בשנת 2019 שיחק בסדרה הדרמה קומית של Yes "חמישים" בתפקיד תמר.

בשנת 2021 השתתפה בסדרת הטלוויזיה "פמת"א" ששודרה בכאן 11 שיחקה בתפקיד אורלי.

בשנת 2023 השתתפה בסדרת הנוער "סקיי" בתור איריס גבאי. באותה השנה גם שיחקה בסדרת הנוער הקומית "לעוף על אנה" ששודרה בטין ניק של Yes בתפקיד תלמה.

== חיים אישיים ==
בשנת 2007 התחתנה עם האדריכל ירון אלדד.<ref> </ref><ref></ref> ב-2008 נולדה ביתה הבכורה.<ref></ref>

== קישורים חיצוניים ==
* 
* [https://www.ishim.co.il/p.php?s=עופרי+פרישקולניק עופרי פרישקולניק], במיזם "אישים" לתיעוד היצירה הישראלית
* עופרי פרישקולניק, במסד הנתונים הקולנועיים IMDb (באנגלית)
* [https://www.edb.co.il/name/n0007573/ עופרי פרישקולניק], באתר "אידיבי", מאגר הידע העברי לקולנוע ישראלי ועולמי
* [https://cinemaofisrael.co.il/עופרי-פרישקולניק-אלדד/ עופרי פרישקולניק], באתר ספר הקולנוע הישראלי

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-1981
קהילת יהודי מנצ'סטר

קהילת יהודי מנצ'סטר היא קהילה יהודית המתגוררת במנצ'סטר שבממלכה המאוחדת. הקהילה היהודית של מנצ'סטר החלה להגר לאזור במאה ה-18, כשהעיר הייתה עוד בשלבי הקמה, וזאת בשל בשל תעשיות משגשגות של כותנה וטקסטיל.<ref name=":0"></ref> חלק מחברי הקהילה, הקימו מקומות תפילה ומבנים נוספים. אחד מהמבנים הידועים של הקהילה הוא המוזיאון היהודי של מנצ'סטר . קהילת יהודי מנצ'סטר היא הקהילה השנייה בגודלה ביהדות בריטניה, כשהגדולה ביותר היא קהילת יהודי לונדון.

כיום, הקהילה היהודית במנצ'סטר מונה 55,000 חברים.<ref></ref>

== רקע ==
בסביבות שנת 1750, לא היו ליהודים זכויות בממלכה המאוחדת, והם לא הורשו לרכוש רכוש. לרוב הם היו רוכלים או סוחרי רחוב.

קבוצות קטנות של יהודים החלו להתגורר באותה התקופה בשכונות ידידותיות ליהודים, ובהם ארגנו מקומות תפילה. ליברפול הייתה בעלת התיישבות יהודית רבה בשנת 1775. עם זאת, הקהילה היהודית במנצ'סטר גדלה במהירות בסוף המאה-18. מנצ'סטר הפך לאזור עם פוטנציאל כלכלי רב, ולכן, סוחרים יהודים שהתגוררו בליברפול עבדו במנצ'סטר מדי שבוע, וחזרו לליברפול על מנת לשמור על השבת.

=== התיישבות ראשונית ===
העיתונות במנצ'סטר הייתה אנטישמית. יהודים סחרו לרוב בסחורה משומשת, תכשיטים וקליגרפיות, ורובם היו שענים, רופאי אלילים ותחריטנים. פריצת מנעולים וגידור סחורות גנובות.

ב-1786, 14 משפחות התיישבו במנצ'סטר. ב-1796, נבנתה המשחטה הראשונה. רוב היהודים התקשו כלכלית בשל מלחמות המהפכה הצרפתית, וחוק נגד הגירה אשר חוקק באותה התקופה, הקשה על חופש התנועה שלהם. למרות זאת, הקהילה הצליחה לשמור על יציבות.

לאחר המלחמות הנפוליאוניות, מנצ'סטר חוותה צמיחה משמעותית, והקהילה היהודית הצליחה להיטמע היטב בסטטוס קוו. הקהילה יצרה אליטה קטנה שניהלה את בית הכנסת ותרמה להתרחבותה המסחרית והכלכלית של העיר.<ref></ref>

בשנת 1826, בתמיכתו של אברהם פרנקלין, מנהיג אנגלי-חרדי של קהילת יהודי מנצ'סטר, הוקמה האגודה הפילנתרופית העברית של מנצ'סטר, שמטרתה הייתה לסייע למהגרים יהודים עניים שהיו מורעבים. באותה התקופה גם נרשמה עלייה בכמות היהודים שעבדו בעיר, וזאת למרות קשיים רבים עם תנאי עבודתם.

=== שיא גודלה ===
בין 1834 ל-1836, תעשיית הכותנה של מנצ'סטר פרחה, ומשכה קמעונאים יהודים עשירים. בנוסף, כמות הסוחרים היהודים והגמרנים בעיר גדלה, והם הקימו חברות יצוא באזור. למרות שמספר סוחרים יהודים מבוססים כלכלית היגרו מהעיר, יהודים רבים החליטו להישאר במנצ'סטר, מה שעזר לשמור על יציבותה של תעשיית הכותנה באזור. עד 1841, לפחות 76 יהודים עסקו בתעשיית הכותנה של מנצ'סטר.

באמצע המאה ה-19, התגוררו כ-500 יהודים במנצ'סטר.<ref name=":0" />

== הערות שוליים ==

קטגוריה:מנצ'סטר: היסטוריה
קטגוריה:קהילות יהודיות
קטגוריה:יהדות בריטניה
פצצת דאייה

פצצת דאייה היא פצצה המוטלת מהאוויר, בעלת משטחי בקרת טיסה המאפשרים לה לדאות באופן שטוח יותר מזה של פצצה קונבנציונלית. מסלול הנפילה השטוח מאפשר לשחרר אותה במרחק רב מהמטרה ולא ממש מעליה, ובכך מאפשר התקפה מוצלחת מבלי לחשוף את המטוס המשגר להגנות נגד מטוסים שממוקמות ליד המטרה.<ref></ref> פצצות דאייה יכולות להעביר ראשי נפץ בצורה מדויקת באופן השווה לטילי שיוט בשבריר מהעלות - לפעמים על ידי התקנת ערכות בקרת טיסה על פצצות פשוטות לא מונחות - וקשה מאוד לטילי קרקע-אוויר ליירט אותן בזכות חמימת המכ"ם הזעירה שלהם וזמני טיסה קצרים. אמצעי הנגד היעיל היחיד ברוב המקרים הוא להפיל את מטוסי האויב לפני שהם מתקרבים לטווח השיגור, מה שהופך את פצצות הדאייה לנשק בעל המשפעה משמעותית על שדה הקרב בזמן שהתנאים אינם מאפשרים הפצצות בשיטות אחרות.<ref name="NYT_May23"></ref>

פצצות דאייה החלו להופיע במלחמת העולם השנייה כגון ה-Fritz X וה-Henschel Hs 293 הגרמניים היו חלוצים בשימוש במערכות שלט רחוק, ואיפשרו למטוס השולט לכוון את הפצצה למטרה מדויקת כצורה ראשונית של תחמושת מונחית מדויקת. מערכות מודרניות הן בדרך כלל מונחות עצמיות או אוטומטיות למחצה, המשתמשות ב-GPS או בלייזר כדי לפגוע ביעדיהן.

== קישורים חיצוניים ==

== הערות שוליים ==

קטגוריה:פצצות מונחות
קטגוריה:פצצות שימוש כללי
קטגוריה:פצצות